J.M. Adam yeḍfer yiwet n tarrayt yemgaraden ɣef tin n Bakhtine, imi yessader aswir n temsukt ɣer temsukt taddayt n tugzimt i yettilin deg uḍris, seld mi yella yeḍfer tasleḍt n temsukin tunnigin n uḍris. Ayen yewin Adam ad yefren temsukt taddayt n tugzimt, d ugur i dufan tuget n yimusnilsen deg tesleḍt d yimahilen igan ɣef uḍris. Ugur-a d win yerzan agetsekka8, yeni deg yiwen n uḍris nezmer ad naf aṭas n tsekkiwin am uglam, asegzi, adiwenni, atg… Ɣef waya i yefren tugzimt i tesleḍt taḍrisant.